 

**בבית הדין הצבאי המחוזי**

**במחוז שיפוטי צפון**

**בפני השופטת: סא''ל מיכל אמברם שחר**

**בעניין: התובע הצבאי (ע"י ב"כ, קמ"ש תהל ברון)**

**נגד**

**הנאשם: ח/XXX רב"ט נ' כ' (ע"י ב"כ, סגן ליאור פורת)**

**הכרעת-דין**

החייל מורשע, על פי הודאתו, בעבירה של התנהגות מבישה, לפי סעיף 129 לחוק השיפוט הצבאי, התשט"ו-1955, בכך שנעדר מיחידתו מיום 24.10.2022 ועד יום 03.01.2023 למשך 72 ימים, בהתאם לכתב האישום המתוקן ולפרטים הנוספים.

**ניתנה היום, כ"ח באדר התשפ"ג, 21.03.2023, והודעה בפומבי ובמעמד הצדדים.**

**­­­­­\_\_\_\_\_\_\_\_\_\_\_\_\_**

**שופטת**

**גזר-דין**

**החייל הורשע על פי הודאתו בעבירה של התנהגות מבישה, בגין כך שנעדר מיחידתו במשך 72 ימים עד להתייצבותו.**

**מדובר במקרה חריג של כניסה להליך שילוב בראשית חודש ינואר 2023, כאשר מועד השחרור הצפוי מהשירות הצבאי הוא ביום 28.03.2023.**

**מן התדפיס האישי עולה כי פרט להיעדרות שבבסיס הליך זה, צבר לחובתו שתי היעדרויות מהשירות הצבאי, שעליהן נשפט בדין משמעתי. ברקע היעדרות החייל, קשיים במישור המשפחתי, נתק החייל ממשפחתו וההכרה בו כ"חייל בודד"**.

החייל החל את שירותו הצבאי כטבח בחוות השומר, עם כניסתו להליך השילוב, שונה שיבוצו לימ''ח בתנאי שירות מקלים של "יומיות". הליך השילוב היה אמנם קצר, אך במסגרתו זכה החייל למלוא מעטפת הת''ש הנדרשת, לליווי פיקודי ולסיוע מצד צוות בית הדין המשלב.

חוות דעת המפקדים היו חיוביות ביותר, מפקדיו העידו כי הוא חייל טוב. מבצע את המוטל עליו ואף מעבר לכך, וכן כי "התבגר, ומוכן להיות אזרח וחייל טוב, לשרת ולתת מעצמו מעבר למצופה".

יש לאמץ את הסדר הטיעון שהוצג.

**על החייל נגזר עונש מאסר מותנה בן שלושים (30) ימים למשך שנתיים (2), לבל יעבור עבירה לפי סעיף 92 או 94 לחוק השיפוט הצבאי, התשט"ו-1955.**

**מזכירות בית הדין תעביר את ההחלטה לאנשי הקשר במרכז אבחון וחוסן (גחל"ת), לאנשי הקשר במדור שילוב, לרמ"ד עריקים במקמש"ר ולמפקדי החייל- רנ''ג ו' ג' וסג''ם נ' י' א', העתק יועבר גם לקצין הלוגיסטיקה החטיבתי- ו' ס'.**

**העתק יועבר גם לעו"ס בית הדין המשלב (**[meshalev.tali@gmail.com](mailto:meshalev.tali@gmail.com)**).**

**העתק יופנה למש"קי בית הדין המשלב של מחוז השיפוט, אשר מתבקשים לעדכן כי החייל השלים בהצלחה את הליך השילוב.**

**המזכירות תסמן את התיק במערכת חוק וצדק בסימון "הושלם הליך שילוב".**

**זכות ערעור כחוק.**

**ניתן היום, כ"ח באדר התשפ"ג, 21.03.2023, והודע בפומבי ובמעמד הצדדים.**

**\_\_\_\_\_\_\_\_\_\_\_**

שופטת

**נערך על ידי א.ל**

**בתאריך 29.03.2023**

**חתימת המגיה: סגן שיר בן-ארמון**